
Tarmo Tammiste

linnapea

Narva Linnavalitsus

Peetri plats 3

20308 Narva

Selgitus

Projekti “Narva linnuse kompleksi väljaarendamise kava 2007-2013 väljatöötamine” elluviimise delegeerimine

Narva Muuseumi eestvõtmisel koostatakse projekti “Narva linnuse kompleksi väljaarendamise kava väljatöötamine” taotlust esitamiseks Piirkondliku arengu kavandamise programmi.

Projektitaotlus esitatakse vastavalt programmi reeglistikule Narva linnavalitsuse nimel, rakendajaks on Narva Muuseum. Kuna Narva Muuseumi põhimääruses ei ole eraldi punkti projektide elluviimise kohta, siis vajame linnalt volitust, millega antakse Narva Muuseumile õigus teostada kõiki projekti rakendamiseks vajalikke toiminguid, sealhulgas projektile eraldi arveldusarve avamine, arvelduste ning finantsaruandluse teostamine.

Nagu näitab Põhjaõue projekti kogemus, tagab nende kohustuste delegeerimine projekti tegelikule rakendajale (ehk siis Narva Muuseumile) projekti ladusama teostamise ning vajaliku operatiivsuse.

Lisan kirjale projekti koostamise hinnapakkumise.

Lugupidamisega

Andres Toode

direktor

